Държавен вестник, бр. 108, 2014 г., стр. 16

СТР.  16	
Д Ъ Р Ж А В Е Н  В Е С Т Н И К 	
БРОЙ  108
21. разработва план за привеждане от 
мирно във военно положение на Министер­
ството и организира изпълнението на ме­
роприятията по подготовката за работа във 
военно време в съответствие с Директивата 
за привеждане на страната в готовност за 
работа във военно време;
22. организира, разработва и поддържа 
Военновременния план на Министерството 
към Държавния военновременен план за 
гарантиране на производството, ремонта и 
доставката на основна военна продукция и 
на стоки и услуги от стратегическо значение 
за населението и отбраната на страната, като 
подпомага ръководството на Министерството 
при въвеждането му;
23. организира непрекъснато денонощно 
дежурство за оповестяване, наблюдение, 
анализ, оценка на обстановката и обмен на 
информация при привеждане от мирно във 
военно положение, бедствия, аварии, кризи 
и извънредни ситуации в системата на Ми­
нистерството;
24. поддържа регистри и база данни за 
юридически лица и еднолични търговци – по­
тенциални производители/доставчици на 
основна гражданска продукция и услуги от 
национално и отраслово значение за военно 
време, и предлага създаването на военно­
временни запаси в търговските дружества от 
системата на икономиката;
25. проектира, изгражда, поддържа и екс­
плоатира комуникационно-информационна 
система (КИС) за връзка между пунктовете 
за управление и обектите от системата на 
икономиката при извънредни ситуации, во­
енно положение и/или положение на война и 
участва в поддържането и експлоатацията на 
пунктовете за управление на Министерството;
26. участва в разработването на прогно­
зите и проектобюджета на Министерството, 
както и в изпълнението на програмите от 
програмния бюджет на Министерството с 
оглед на функционалната си компетентност, 
включително в планирането на бюджетните 
средства по функция „Отбрана и сигурност“.
Раздел VIII
Специализирана администрация
Чл. 25. Специализираната администрация 
е организирана в една главна дирекция и в 
6 дирекции:
1. дирекция „Икономически политики за 
насърчаване“;
2. дирекция „Индустриални отношения и 
управление на държавното участие“;
3. дирекция „Международно контролирана 
търговия и сигурност“;
4. дирекция „Техническа хармонизация и 
политика за потребителите“;
5. Главна дирекция „Европейски фондове 
за конкурентоспособност“;
6. дирекция „Външноикономическа по­
литика“;
7. дирекция „Регистриране, лицензиране 
и контрол“.
Чл. 26. Дирекция „Икономически политики 
за насърчаване“:
1. участва в разработването и провеж­
дането на политиката за насърчаване на 
инвестициите;
2. организира, координира и участва в 
провеждането на политиката за по-добро ре­
гулиране в сферата на стопанската дейност 
и повишаване конкурентоспособността на 
българската икономика;
3. участва в прилагането на клъстерната 
политика в икономиката;
4. участва в разработването, координиране­
то и осъществяването на политиката в областта 
на Космоса, произтичаща от членството на 
Република България в ЕС, включително като 
организира и ръководи дейността на Работна 
група „Космическа политика“ към Съвета по 
европейските въпроси;
5. координира и осъществява контрол при 
издаване на сертификат и прилага финансовите 
мерки за насърчаване на инвестициите по реда 
на Закона за насърчаване на инвестициите;
6. участва в разработването на проекти на 
нормативни актове за насърчаване на инвес­
тиционната дейност в страната;
7. участва в координацията и мониторинга 
на провежданата политика за насърчаване на 
инвестициите при взаимодействие с другите 
централни и териториални органи на изпъл­
нителната власт и с Българската агенция за 
инвестиции; 
8. участва в диалога с представителите на 
инвеститорската общност по въпросите на 
инвестиционната политика;
9. съдейства за реализирането на инвестици­
онни проекти, включително като осъществява 
координация и поддържа връзки с потенци­
ални чуждестранни инвеститори съвместно с 
Българската агенция за инвестиции;
10. участва в осъществяването на полити­
ката за изграждане и развитие на индустри­
алните зони в България;
11. участва в изготвянето на удостоверения 
и предложения за получаване на разрешения 
за пребиваване на чужденци на икономически 
основания по реда на Закона за чужденците в 
Република България, съответно за кандидат­
стване за българско гражданство, включително 
за особени заслуги в икономическата сфера, 
по реда на Закона за българското гражданство;
12. участва в подготовката и провеждането 
на преговори за сключване на споразумения 
за взаимна защита и насърчаване на инвес­
тициите;
13. изготвя анализи по сектори и отрасли 
на промишлеността, подпомагащи вземането 
на решения за провеждането на мерки по